O río Duero ye un río d'o centro-norte y ueste d'a versant atlantica d'a Peninsula Iberica; con os suyos 897 km de longaria, ye o tercero río peninsular más largo, dimpués d'o río Tacho y de l'Ebro. O suyo naixedero ye en os Picos d'Urbión, a 2.160 metros d'altaria sobre o libel d'a mar, y desaugua en l'Ocián Atlantico en O Porto dimpués de trescruzar Espanya y Portugal, drenando una cuenca hidrolochica de 97.290 km².